ddrg/super_eurlex huggingface dataset:
Αρθρο 82.

Οι επιθεωρητές προσλαμβάνονται από την Επιτροπή.

Έχουν την εξουσία να ζητούν τα λογιστικά στοιχεία που προβλέπονται στο άρθρο 79 και να τα ελέγχουν. Αναφέρουν στην Επιτροπή κάθε παράβαση.

Η Επιτροπή δύναται να εκδώσει οδηγία, για να υποχρεώσει το ενδιαφερόμενο Κράτος μέλος, να λάβει εντός τακτής προθεσμίας όλα τα αναγκαία μέτρα για να παύσει η παράβαση που έχει διαπιστωθεί. Η Επιτροπή ενημερώνει σχετικώς το Συμβούλιο.

Αν το Κράτος μέλος δε συμμορφωθεί εντός της ταχθείσης προθεσμίας προς την οδηγία αυτή της Επιτροπής, η Επιτορπή ή κάθε ενδιαφερόμενο Κράτος μέλος δύναται, κατά παρέκκλιση των άρθρων 141 και 142, να προσφύγει απευθείας ενώπιον του Δικαστηρίου.
11957A099

Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Τίτλος δεύτερος - Διατάξεις για την ενίσχυση της προόδου στον τομέα της πυρηνικής ενεργείας, Κεφάλαιο IX: Η κοινή πυρηνική αγορά, Άρθρο 99
11957A097

Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Τίτλος δεύτερος - Διατάξεις για την ενίσχυση της προόδου στον τομέα της πυρηνικής ενεργείας, Κεφάλαιο IX: Η κοινή πυρηνική αγορά, Άρθρο 97
Αρθρο 42.

Η αναθεώρηση της αποφάσεως δύναται να ζητηθεί από το Δικαστήριο, εφ’όσον γίνει γεγονός αποφασιστικής σημασίας, το οποίο ήταν άγνωστο στο Δικαστήριο και στο διάδικο που ζητεί την αναθεώρηση προ της εκδόσεως της αποφάσεως.

Η διαδικασία της αναθεωρήσεως άρχεται διά της αποφάσεως του Δικαστηρίου που διαπιστώνει ρητώς την ύπαρξη του νέου γεγονότος, αναγνωρίζει τα χαρακτηριστικά που επιτρέπουν την έναρξη της διαδικασίας αναθεωρήσεως και κηρύσσει γι’αυτόν το λόγο παραδεκτή την αίτηση.

Αίτηση αναθεωρήσεως δε δύναται να υποβληθεί μετά την πάροδο προθεσμίας δέκα ετών από της εκδόσεως της αποφάσεως.
Αρθρο 57.

1. Το δικαίωμα προαιρέσεως του οργανισμού εκτείνεται επί:

α) της κτήσεως των δικαιωμάτων χρήσεως και καταναλώσεως των υλικών, των οποίων η κυριότης ανήκει στην Κοινότητα κατά τις διατάξεις του κεφαλαίου VIII·

β) της κτήσεως του δικαιώματος κυριότητος σε κάθε άλλη περίπτωση.

2. Ο οργανισμός ασκεί το δικαίωμά του προαιρέσεως διά της συνάψεως συμβάσεων με τους παραγωγούς μεταλλευμάτων, αρχικών υλικών ή ειδικών σχασίμων υλικών.

Με την επιφύλαξη των διατάξεων των άρθρων 58, 62 και 63, κάθε παραγωγός υποχρεούται να προσφέρει στον οργανισμό τα μεταλλεύματα, τα αρχικά υλικά ή τα ειδικά σχάσιμα υλικά, τα οποία παράγει στις επικράτειες των Κρατών μελών, πριν από την χρησιμοποίηση, μεταφορά ή εναποθήκευσή τους.
11957A044

Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Τίτλος δεύτερος - Διατάξεις για την ενίσχυση της προόδου στον τομέα της πυρηνικής ενεργείας, Κεφάλαιο ΙV: Οι επενδύσεις, Άρθρο 44
11957A159

Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Tίτλος τρίτος - Διατάξεις περί των οργάνων, Κεφάλαιο Ι: Τα όργανα της Κοινότητος, Τμήμα ΙV: Το Δικαστήριο, Άρθρο 159
Αρθρο 121

(Αρθρο που καταργήθηκε από το άρθρο 7 της συνθήκης συγχωνεύσεως)

[Βλέπε άρθρο 5 και άρθρο 4 της συνθήκης συγχωνεύσεως που έχουν ως εξής:

Αρθρο 5:

Το Συμβούλιο θεσπίζει τον κανονισμό του.

Αρθρο 4:

Μία επιτροπή αποτελουμένη από μονίμους αντιπροσώπους των Κρατών μελών έχει έχει ως έργο την προετοιμασία των εργασιών του Συμβουλίου και την εκτέλεση των εντολών που της ανατίθενται από το Συμβούλιο.]
Αρθρο 188.

Η συμβατική ευθύνη της Κοινότης διέπεται από το δίκαιο που εφαρμόζεται στη σχετική σύμβαση.

Στο πεδίο της εξωσυμβατικής ευθύνης, η Κοινότης υποχρεούται, σύμφωνα με τις γενικές αρχές του δικαίου που είναι κοινές στα δίκαια των Κρατών μελών, να αποκαθιστά τη ζημία που προξενούν όργανα ή υπάλληλοί της κατά την ενάσκηση των καθηκόντων τους.

Η προσωπική ευθύνη των υπαλλήλων έναντι της Κοινότητος διέπεται από τις διατάξεις του κανονισμού περί της υπηρεσιακής τους καταστάσεως ή του καθεστώτος που τους διέπει.
Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Τίτλος έκτος - Διατάξεις περί της αρχικής περιόδου, Τμήμα ΙΙ: Πρώτες διατάξεις εφαρμογής της συνθήκης, Άρθρο 219





Αρθρο 219. Οι νομοθετικές, κανονιστικές και διοικητικές διατάξεις, οι οποίες αποσκοπούν να εξασφαλίσουν στις επικράτειες των Κρατών μελών την προστασία της υγείας των πληθυσμών και των εργαζομένων έναντι των κινδύνων που προκύπτουν από τις ιοντίζουσες ακτινοβολίες, ανακοινώνονται από τα κράτη αυτά στην Επιτροπή, κατά το άρθρο 33, εντός τριών μηνών από την έναρξη της ισχύος της συνθήκης.
Αρθρο 115

Το Συμβούλιο ασκεί τις αρμοδιότητες και την εξουσία λήψεως αποφάσεων υπό τους όρους που προβλέπονται στην παρούσα συνθήκη.

Λαμβάνει όλα τα μέτρα που εμπίπτουν στην αρμοδιότητά του για να συντονίσει τη δραστηριότητα των Κρατών μελών και της Κοινότητος.
11957A067

Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Τίτλος δεύτερος - Διατάξεις για την ενίσχυση της προόδου στον τομέα της πυρηνικής ενεργείας, Κεφάλαιο VΙ: Ο εφοδιασμός, Τμήμα IV: Τιμές, Άρθρο 67
Αρθρο 128

(Αρθρο που καταργήθηκε από το άρθρο 19 της συνθήκης συγχωνεύσεως)

[Βλέπε άρθρο 12 της συνθήκης συγχωνεύσεως που έχει ως εξής:

Εκτός των τακτικών ανανεώσεων και των θανάτων, τα καθήκοντα μέλους της Επιτροπής λήγουν ατομικώς κατόπιν παραιτήσεως ή απαλλαγής από αυτά.

Το em λόγω μέλος αντικαθίσταται για τον υπόλοιπο χρόνο της θητείας του. Το Συμβούλιο δύναται να αποφασίσει ομοφώνως ότι δε συντρέχει λόγος αντικαταστάσεως.

Εκτός της περιπτώσεως της απαλλαγής εκ των καθηκόντων που προβλέπεται στο άρθρο 13, τα μέλη της Επιτροπής παραμένουν εν υπηρεσία μέχρι της νατικαταστάσεώς τους.]
11957A184

Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Τίτλος πέμπτος - Γενικές διατάξεις, Άρθρο 184
11957A010

Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Τίτλος δεύτερος - Διατάξεις για την ενίσχυση της προόδου στον τομέα της πυρηνικής ενεργείας, Κεφάλαιο Ι: Η ανάπτυξη της ερεύνης, Άρθρο 10
Αρθρο 9.

1. Η Επιτροπή, αφού ζητήσει τη γνώμη της Οικονομικής και Κοινωνικής Επιτροπής, δύναται να ιδρύει στα πλαίσια του Κοινού Κέντρου Πυρηνικών Ερευνών σχολές για την κατάρτιση ειδικευμένου δυναμικού, ιδίως στους τομείς της μεταλλευτικής ερεύνης, της παραγωγής πυρηνικών υλικών υψηλής καθαρότητος, της επεξεργασίας ακτινοβοληθέντων καυσίμων, της πυρηνικής μηχανικής, της προστασίας της υγείας, της παραγωγής και της χρησιμοποιήσεως των ραδιοϊσοτόπων.

Η Επιτροπή ρυθμίζει τις λεπτομέρειες της εκπαιδεύσεως.

2. Θα συσταθεί ίδρυμα πανεπιστημιακού επιπέδου, ο τρόπος της λειτουργίας του οποίου θα καθορισθεί από το Συμβούλιο, με ειδική πλειοψηφία, προτάσει της Επιτροπής.
Αρθρο 116

(Αρθρο που καταργήθηκε από το άρθρο 7 της συνθήκης συγχωνεύσεως)

[Βλέπε άρθρο 2 της συνθήκης συγχωνεύσεως που έχει ως εξής:

Το Συμβούλιο αποτελείται από αντιπροσώπους των Κρατών μελών. Κάθε κυβέρνηση αποστέλλει στο Συμβούλιο ως εκπρόσωπό της ένα από τα μέλη της.

Η προεδρία ασκείται διαδοχικώς από κάθε μέλος του Συμβουλίου για περίοδο έξι μηνών σύμφωνα με την ακόλουθη σειρά των Κρατών μελών:

- για έναν πρώτο κύκλο έξι ετών: Βέλγιο, Δανία, Γερμανία, Ελλάδα, Ισπανία, Γαλλία, Ιρλανδία, Ιταλία, Λουξεμβούργο, Κάτω Χώρες, Πορτογαλία, Ηνωμένο Βασίλειο,

- για τον επόμενο κύκλο έξι ετών: Δανία, Βέλγιο, Ελλάδα, Γερμανία, Γαλλία, Ισπανία, Ιταλία, Ιρλανδία, Κάτω Χώρες, Λουξεμβούργο, Ηνωμένο Βασίλειο, Πορτογαλία(*).

(*) Το δεύτερο εδάφιο όπως τροποποιήθηκε από το άρθρο 11 της πράξεως προσχωρήσεως Ισπ./Πορτ.
Αρθρο 164

Η αναγκαστική εκτέλεση διέπεται από τις διατάξεις της πολιτικής δικονομίας που ισχύει στο κράτος, στην επικράτεια του οποίου γίνεται. Ο εκτελεστήριος τύπος περιάπτεται, μετά έλεγχο της γνησιότητος μόνο του τίτλου, από την εθνική αρχή που ορίζει η κυβέρνηση του Κράτους l]kour για το σκοπό αυτόν και την οποία γνωστοποιεί στην Επιτροπή, στο Δικαστήριο και στη Διοιτητική Επιτροπή που συνιστάται κατά το άρθρο 18.

Αφού τηρηθούν οι διατυπώσεις αυτές κατόπιν αιτήσεως του ενδιαφερομένου, δύναται αυτός να επισπεύσει την αναγκαστική εκτέλεση κατά το εσωτερικό δίκαιο, απευθυνόμενος απευθείας στην αρμόδια αρχή.

Η αναγκαστική εκτέλεση αναστέλλεται μόνο με απόφαση του Δικαστηρίου. Ο έλεγχος όμως της κανονικότητος των εκτελεστικών μέτρων ανήκει στην αρμοδιότητα των εθνικών δικαστηρίων.
Αρθρο 117

(Αρθρο που καταργήθηκε από το άρθρο 7 της συνθήκης συγχωνεύσεως)

[Βλέπε άρθρο 3 της συνθήκης συγχωνεύσεως που έχει ως εξής:

Το Συμβούλιο συνέρχεται κατόπιν προσκλήσεως του προέδρου του με πρωτοβουλία αυτού του ιδίου, ενός από τα μέλη του ή της Επιτροπής.]
Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Ατομικής Ενεργείας, Άρθρο 1





Αρθρο 1. Το Δικαστήριο που ιδρύεται διά του άρθρου 3 της συνθήκης συγκροτείται και λειτουργεί σύμφωνα με τις διατάξεις της συνθήκης και του παρόντος οργανισμού.
Αρθρο 192.

Τα Κράτη μέλη λαμβάνουν κάθε γενικό ή ειδικό μέτρο κατάλληλο να εξασφαλίσει την εκπλήρωση των υποχρεώσεων που απορρέουν από την παρούσα συνθήκη ή προκύπτουν από πράξεις των οργάνων της Κοινότητος.

Διευκολύνουν την Κοινότητα στην εκτέλεση της αποστολής της.
Άρθρο 107 Β

Κατά την εκτέλεση των καθηκόντων του, το Ευρωπαϊκό Κοινοβούλιο μπορεί, αιτήσει του ενός τετάρτου των μελών του, να συστήσει προσωρινή εξεταστική επιτροπή για να εξετάζει, με την επιφύλαξη των αρμοδιοτήτων που έχουν δοθεί από την παρούσα συνθήκη σε άλλα όργανα ή οργανισμούς, τις καταγγελίες παραβάσεων ή κακής διοίκησης κατά την εφαρμογή του κοινοτικού δικαίου, εκτός εάν τα καταγγελλόμενα γεγονότα εξετάζονται ενώπιον δικαστηρίου και για όσο χρονικό διάστημα δεν έχει ολοκληρωθεί η δικαστική διαδικασία.

Η προσωρινή εξεταστική επιτροπή παύει να υφίσταται από τη στιγμή που θα καταθέτει την έκθεσή της.

Οι λεπτομέρειες της άσκησης του δικαιώματος εξέτασης των πραγμάτων καθορίζονται με κοινή συμφωνία μεταξύ του Ευρωπαϊκού Κοινοβουλίου, του Συμβουλίου και της Επιτροπής.
Αρθρο 13.

1. Η Διευθύνουσα Επιτροπή αποτελείται από έναν πρόεδρο και έξι αντιπροέδρους που διορίζονται για μία περίοδο έξι ετών από το Συμβούλιο των Διοικητών προτάσει του Διοικητικού Συμβουλίου. Η θητεία τους υπόκειται σε ανανέωση(***).

(***) Το πρώτο εδάφιο της παραγράφου 1 όπως τροποποιείται από το άρθρο 7 του πρωτοκόλλου αριθ. 1 που προσαρτάται στην πράξη προσχωρήσεως Ισπ./Πορτ.

Το Διοικητικό Συμβούλιο με ομόφωνη απόφαση μπορεί να τροποποιήσει τον αριθμό των μελών της Διευθύνουσας Επιτροπής(****).

(****) Το δεύτερο εδάφιο της παραγράφου 1 όπως τροποποιείται από το άρθρο 9 του πρωτοκόλλου αριθ. 1 που προσαρτάται στην πράξη προσχωρήσεως Δαν./Ιρλ./Ην.Βασ.

2. Προτάσει του Διοικητικού Συμβουλίου που αποφασίζει με ειδική πλειοψηφία, το Συμβούλιο των Διοικητών, που αποφασίζει με τη σειρά του με ειδική πλειοψηφία, δύναται να απαλλάξει αυτοδικαίως τα μέλη της Διευθυνούσης Επιτροπής από τα καθήκοντά τους.

3. Η Διευθύνουσα Επιτροπή διασφαλίζει τη διαχείριση των τρεχουσών υποθέσεων της Τραπέζης, υπό την εποπτεία του προέδρου και υπό τον έλεγχο του Διοικητικού Συμβουλίου.

Η Διευθύνουσα Επιτροπή προετοιμάζει τις αποφάσεις του Διοικητικού Συμβουλίου, ιδίως σε ό,τι αφορά τη σύναψη δανείων και την παροχή πιστώσεων και εγγυήσεων· διασφαλίζει την εκτέλεση των αποφάσεων αυτών.

4. Η Διευθύνουσα Επιτροπή διατυπώνει με πλειοψηφία τις γνώμες της επί των σχεδίων παροχής δανείων και εγγυήσεων και επί των σχεδίων ληψεως δανείων.

5. Το Συμβούλιο των Διοικητών ορίζει την αμοιβή των μελών της Διευθυνούσης Επιτροπής και προσδιορίζει τα ασυμβίβαστα με τα καθήκοντά τους.

6. Ο πρόεδρος ή, σε περίπτωση κωλύματος, ένας από τους αντιπροέδρους αντιπροσωπεύει την Τράπεζα δικαστικώς ή εξωδίκως.

7. Οι υπάλληλοι και το λοιπό προσωπικό της Τραπέζης τίθενται υπό την εποπτεία του προέδρου. Προσλαμβάνονται και απολύονται από αυτόν. Στην επιλογή του προσωπικού πρέπει να λαμβάνονται υπόψη όχι μόνο οι προσωπικές ικανότητες και οι επαγγελματικές ιδιότητες, αλλά ακόμη και η δίκαιη συμμετοχή των υπηκόων των Κρατών μελών.

8.Η Διευθύνουσα Επιτροπή και το προσωπικό της Τραπέζης είναι υπεύθυνοι μόνον έναντι της τελευταίας αυτής και ασκούν τα καθήκοντά τους με πλήρη ανεξαρτησία.
11957E/PRO/CJ/09

Συνθήκη περί ιδρύσεως της Ευρωπαϊκής Οικονομικής Κοινότητος, Πρωτόκολλο περί του οργανισμού του Δικαστηρίου της Ευρωπαϊκής Οικονομικής Κοινότητος Τίτλος ΙΙ - Οργάνωση Άρθρο 9
11957E/CNV/PTOM/NA

Συνθήκη περί ιδρύσεως της Ευρωπαϊκής Οικονομικής Κοινότητος, Σύμβαση εφαρμογής περί της συνδέσεως των υπερποντίων χωρών και εδαφών με την Κοινότητα Παράρτημα Α προβλεπόμενο στο άρθρο 1 της συμβάσεως
Πρωτόκολλο περί της εφαρμογής της συνθήκης περί ιδρύσεως της Ευρωπαϊκής Οικονομικής Κοινότητος στα μη ευρωπαϊκά τμήματα του Βασιλείου των Κάτω Χωρών

ΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,

ΜΕΡΙΜΝΩΝΤΑΣ, κατά το χρόνο της υπογραφής της συνθήκης περί ιδρύσεως μεταξύ τους της Ευρωπαϊκής Οικονομικής Κοινότητος, να προσδιορίσουν με ακρίβεια το πεδίο εφαρμογής των διατάξεων του άρθρου 227 της συνθήκης αυτής έναντι του Βασιλείου των Κάτω Χωρών,

ΣΥΝΕΦΩΝΗΣΑΝ επί των ακολούθων διατάξεων που προσαρτώνται στη συνθήκη:

Η κυβέρνηση του Βασιλείου των Κάτω Χωρών, λόγω της συνταγματικής δομής του Βασιλείου όπως προκύπτει από τον καταστατικό χάρτη της 29ης Δεκεμβρίου 1954, διατηρεί την ευχέρεια, κατά παρέκκλιση από το άρθρο 227, να επικυρώσει τη συνθήκη μόνο για το ευρωπαϊκό τμήμα του Βασιλείου και για την ολλανδική Νέα Γουϊνέα.

Έγινε στη Ρώμη, στις είκοσι πέντε Μαρτίου χίλια emmiaj|sia πενήντα επτά.

P. H. SPAAK

J. Ch. SNOY ET D'OPPUERS

ADENAUER

HALLSTEIN

PINEAU

M. FAURE

Antonio SEGNI

Gaetano MARTINO

BECH

Lambert SCHAUS

J. LUNS

J. LINTHORST HOMAN
Αρθρο 17

Τα κράτη καθώς και τα όργανα της Κοινότητος αντιπροσωπεύονται ενώπιον του Δικαστηρίου από εκπρόσωπο που διορίζεται για κάθε υπόθεση· ο εκπρόσωπος δύναται να επικουρείται από σύμβουλο ή δικηγόρο εγγεγραμμένο σε δικηγορικό σύλλογο ενός των Κρατών μελών.

Οι λοιποί διάδικοι εκπροσωπούνται από δικηγόρο εγγεγραμμένο σε δικηγορικό σύλλογο Κράτους μέλους.

Οι εκπρόσωποι, σύμβουλοι και δικηγόροι παριστάμενοι ενώπιον του Δικαστηρίου απολαύουν των αναγκαίων δικαιωμάτων και εγγυήσεων για την ανεξάρτητη άσκηση των καθηκόντων τους, κατά τους όρους που θα καθορισθούν από τον κανονισμό διαδικασίας.

Το Δικαστήριο απολαύει έναντι των συμβούλων και δικηγόρων, που παρίστανται ενώπιον του, των εξουσιών που αναγνωρίζονται συνήθως επί του θέματος στα δικαστήρια, κατά τους όρους που θα καθορισθούν από τον ίδιο κανονισμό.

Οι καθηγητές υπήκοοι των Κρατών μελών, των οποίων η νομοθεσία τους αναγνωρίζει δικαίωμα παραστάσεως σε δικαστήριο, απολαύουν ενώπιον του Δικαστηρίου των δικαιωμάτων που αναγνωρίζονται από το παρόν άρθρο στους δικηγόρους.
Συνθήκη περί ιδρύσεως της Ευρωπαϊκής Οικονομικής Κοινότητος, Σύμβαση εφαρμογής περί της συνδέσεως των υπερποντίων χωρών και εδαφών με την Κοινότητα Άρθρο 2





ρθρο 2 Οι υπεύθυνες αρχές των χωρών και εδαφών υποβάλλουν στην Επιτροπή, σε συμφωνία με τις τοπικές αρχές ή τους αντιπροσώπους των λαών των ενδιαφερομένων χωρών και εδαφών, τα κοινωνικά και οικονομικά προγράμματα για τα οποία ζητείται η χρηματοδότηση της Κοινότητος.
Αρθρο 108.

(*) Νέα αρίθμηση του κεφαλαίου όπως ορίζεται από το άρθρο 20, παράγραφος 2 της ΕΕΠ

1. Σε περίπτωση δυσχερειών ή σοβαρής απειλής δυσχερειών στο ισοζύγιο πληρωμών ενός Κράτους μέλους, οι οποίες οφείλονται είτε σε ολική διατάραξη του ισοζυγίου του είτε στο είδος των συναλλαγμάτων που διαθέτει και οι οποίες είναι σε θέση ιδίως να θέσουν σε κίνδυνο τη λειτουργία της κοινής αγοράς ή την προοδευτική πραγματοποίηση της κοινής εμπορικής πολιτικής, η Επιτροπή εξετάζει αμελλητί την κατάσταση αυτού του κράτους, καθώς και τα μέτρα που αυτό έλαβε ή δύναται να λάβει σύμφωνα με το άρθρο 104, χρησιμοποιώντας όλα τα μέσα που διαθέτει. Η Επιτροπή υποδεικνύει τα μέτρα, τη λήψη των οποίων συνιστά στο ενδιαφερόμενο Κράτος μέλος.

Αν τα μέτρα που έλαβε ένα Κράτος μέλος και υπέδειξε η Επιτροπή αποδεικνύονται ανεπαρκή για να εξαλείψουν τις δυσχέρειες ή την απειλή δυσχερειών, η Επιτροπή, κατόπιν διαβουλεύσεως με τη Νομισματική Επιτροπή, συνιστά στο Συμβούλιο την παροχή αμοιβαίας συνδρομής και τις κατάλληλες μεθόδους.

Η Επιτροπή ενημερώνει τακτικά το Συμβούλιο περί της καταστάσεως και της εξελίξεώς της.

2. Το Συμβούλιο παρέχει με ειδική πλειοψηφία την αμοιβαία συνδρομή. Εκδίδει οδηγίες ή αποφάσεις που καθορίζουν τους όρους και τις λεπτομέρειές της. Η αμοιβαία συνδρομή δύναται ιδίως να συνίσταται:

α) σε συντονισμένη δράση ενώπιον άλλων διεθνών οργανισμών, στους οποίους τα Κράτη μέλη δύνανται να προσφύγουν·

β) σε μέτρα που είναι αναγκαία για την αποφυγή εκτροπών του εμπορίου, αν το ευρισκόμενο σε δυσχέρεια κράτος διατηρεί ή επανεισάγει ποσοτικούς περιορισμούς έναντι τρίτων χωρών·

γ) σε χορήγητη περιορισμένων πιστώσεων εκ μέρους άλλων Κρατών μελών, υπό τον όρο ότι συμφωνούν.

Κατά τη διάρκεια της μεταβατικής περιόδου, η αμοιβαία συνδρομή δύναται επίσης να συνίσταται σε ειδική μείωση δασμολογικών συνετελεστών ή διεύρυνση ποσοστώσεων, για να ευνοηθεί η αύξηση των εισαγωγών από το κράτος που ευρίσκεται σε δυσχέρεια, υπό τον όρο τα κράτη που θα λάβουν αυτά τα μέτρα συμφωνούν.

3. Αν η προτεινομένη από την Επιτροπή αμοιβαία συνδρομή δεν εγκριθεί από το Συμβούλιο ή αν η παρασχεθείσα αμοιβαία συνδρομή και τα ληφθέντα μέτρα είναι ανεπαρκή, η Επιτροπή επιτρέπει στο κράτος που ευρίσκεται σε δυσχέρεια να λάβει μέτρα διασφαλίσεως, των οποίων καθορίζει τους όρους και τις λεπτομέρειες.

Το Συμβούλιο δύναται με ειδική πλειοψηφία να ανακαλέσει την άδεια αυτή και να τροποποιήσει τους όρους και τις λεπτομέρειές της.
Αρθρο 7

Η παρούσα σύμβαση κυρούται από τα υψηλά συμβαλλόμενα μέρη σύμφωνα με τους συνταγματικούς τους κανόνες. Τα έγγραφα κυρώσεως κατατίθενται στην κυβέρνηση της Ιταλικής Δημοκρατίας.

Η παρούσα σύμβαση τίθεται σε εφαρμογή κατά το χρόνο ενάρξεως της ισχύος της συνθήκης περί ιδρύσεως της Ευρωπαϊκής Οικονομικής Κοινότητος και της συνθήκης περί idq}seyr της Ευρωπαϊκής Κοινότητος Ατομικής Ενεργείας.
11957E024

Συνθήκη περί ιδρύσεως της Ευρωπαϊκής Οικονομικής Κοινότητος, Μέρος δεύτερο - Οι βάσεις της Κοινότητος, Τίτλος Ι - Η ελεύθερη κυκλοφορία των εμπορευμάτων, Kεφάλαιο 1: Η τελωνειακή ένωση, Τμήμα δεύτερο: Η θέσπιση του Κοινού Δασμολογίου, Άρθρο 24
Αρθρο 99.(*)

(*) Το άρθρο όπως αντικαθίσταται από το άρθρο 17 της ΕΕΠ.

Το Συμβούλιο, με ομόφωνη απόφαση προτάσει της Επιτροπής και μετά από διαβούλευση με το Ευρωπαϊκό Κοινοβούλιο, εκδίδει διατάξεις σχετικές με την εναρμόνιση των νομοθεσιών περί των φόρων κύκλου εργασιών, των ειδικών φόρων καταναλώσεως και των λοιπών εμμέσων φόρων στο βαθμό κατά τον οποίο η εναρμόνιση αυτή είναι αναγκαία για να εξασφφαλιστεί η εγκαθίδρυση και η λειτουργία της εσωτερικής αγοράς μέσα στην προθεσμία του άρθρου 8Α.
Συνθήκη περί ιδρύσεως της Ευρωπαϊκής Οικονομικής Κοινότητος, Μέρος δεύτερο - Οι βάσεις της Κοινότητος, Τίτλος Ι - Η ελεύθερη κυκλοφορία των εμπορευμάτων, Kεφάλαιο 1: Η τελωνειακή ένωση, Τμήμα δεύτερο: Η θέσπιση του κοινού δασμολογίου, Άρθρο 18





ΑΡΘΡΟ 18. Τα Κράτη μέλη δηλώνουν ότι είναι διατεθειμένα να συμβάλλουν στην ανάπτυξη του διεθνούς εμπορίου και στη μείωση των εμποδίων στις συναλλαγές συνάπτοντας συμφωνίες που αποβλέπουν, με βάση την αμοιβαιότητα και προς το κοινό όφελος, στη μείωση των δασμών κάτω από το γενικό επίπεδο που θα ήταν δυνατό να επικαλεσθούν λόγω της συστάσεως τελωνειακής ενώσεως μεταξύ τους.
Αρθρο 133.

1. Καταργούνται πλήρως οι δασμοί κατά την εισαγωγή στα Κράτη μέλη των καταγομένων εμπορευμάτων από τις χώρες και εδάφη, σύμφωνα με την προοδευτική κατάργηση των δασμών μεταξύ των Κρατών μελών, όπως προβλέπεται στην παρούσα συνθήκη.

2. Οι εισαγωγικοί δασμοί που επιβάλλει κάθε χώρα και έδαφος επί προϊόντων των Κρατών μελών και των άλλων χωρών και εδαφών καταργούνται προοδευτικώς κατά τα άρθρα 12, 13, 14, 15 και 17.

3. Οι χώρες και εδάφη δύνανται, πάντως, να επιβάλλουν δασμούς που ανταποκρίνονται στις ανάγκες της αναπτύξεως και της εκβιομηχανίσεώς τους ή δασμούς ταμιευτικού χαρακτήρος που έχουν ως σκοπό τη χρηματοδότηση του προϋπολογισμού τους.

Οι δασμοί που αναφέρονται στο ανωτέρω εδάφιο μειώνονται προοδευτικώς μέχρι του επιπέδου των δασμών που ισχύουν για τις εισαγωγές των προϊόντων των προερχομένων από το Κράτος μέλος, με το οποίο κάθε χώρα ή έδαφος διατηρεί ιδιαίτερες σχέσεις. Τα ποσοστά και ο ρυθμός των μειώσεων που προβλέπονται στη παρούσα συνθήκη εφαρμόζονται επί της διαφοράς μεταξύ του δασμού που ισχύει για τα προϊόντα τα προερχόμενα από το Κράτος μέλος το οποίο διατηρεί με τη χώρα ή έδαφος ιδιαίτερες σχέσεις και του δασμού που ισχύει για όμοια προϊόντα προερχόμενα από τα άλλα κράτη της Κοινότητας κατά την είσοδό τους στη χώρα ή στο έδαφος εισαγωγής.

4. Η παράγραφος 2 δεν εφαρμόζεται επί των χωρών και εδαφών που, λόγω ιδιατέρων διεθνών υποχρεώσεων, εφαρμόζουν ήδη κατά την έναρξη της ισχύος της παρούσης συνθήκης δασμολόγιο χωρίς διακρίσεις.

5. Η θέσπιση ή η τροποποίηση δασμών για εμπορεύματα που εισάγονται στις χώρες και εδάφη δεν επιτρέπεται να οδηγεί, νομικά ή πραγματικά, σε άμεση ή έμμεση διάκριση μεταξύ των εισαγωγών των προερχομένων από τα διάφορα Κράτη μέλη.
Συνθήκη περί ιδρύσεως της Ευρωπαϊκής Οικονομικής Κοινότητος, Μέρος τρίτο - Η πολιτική της Κοινότητoς, Τίτλος Ι - Κοινοί κανόνες, Κεφάλαιο 2: Φορολογικές διατάξεις, Άρθρο 96





Αρθρο 96. Για τα προϊόντα που εξάγονται προς την επικράτεια ενός των Κρατών μελών η επιστροφή εσωτερικών φόρων δε δύναται να είναι ανώτερη των εσωτερικών φόρων που τους έχουν επιβληθεί άμεσα ή έμμεσα.